Tõusime ühes punaste hommikupilvedega: (paha) ilm tuleb (üle  mägede) sisse. Langevarjutamine oleks pidanud algama kell 9, aga kuna ma ei saanud telefonikõnet ei kell 8 ega ole seda senini saanud, ja pilveräbalatest on saanud aina tihedam pilvetekk, siis ma arvan, et tänaseks võib töötegemise maha kanda. Vaba päev tuleb.    Ja pühendusega iseendale: ma lähen nüüd kööki nõusid pesema, lasen kaamera akud täis laadida ja siis teen nahaalselt pilti. Ei ole veel välja mõelnud, millest ja kus, aga eks see selgub, kui ma kord pihta hakkan. Lihtsalt niisama!    Ja siis tulen tagasi, laen pildid netti ja hakkan raamatut edasi kirjutama. Vot!    Mida sina vabal päeval teed?